08/05/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Extracto dos acordos plenarios e da Xunta de Goberno do primeiro trimestre de 2019

ANUNCIO Extracto dos acordos plenarios e da Xunta de Goberno do primeiro trimestre de 2019 ACORDOS PLENARIOS Extracto dos acordos adoptados na sesión plenaria ordinaria celebrada o 1 de febreiro de 2019: – Aprobación do Plan de investimentos en vías provinciais 2019, primeira fase: mellora da capa de rodaxe DP 1703 p. q. 4+600 ao 7+280 (Porto do Son); mellora do firme DP 2404 p. q. 3+300 ao 7+300 (A Laracha) e mellora da capa de rodaxe DP 7504, p. q. 0+000 ao p. q. 4+820 (Sada). – Aprobación do Plan de sendas peonís 2019, primeira fase: senda peonil na DP 1802 p. q. 15+280 a 16+230 (Ribadeume) As Pontes de García Rodríguez. – Aprobación do proxecto modificado número 1 do proxecto DP 3604 San Xoán de Filgueira a Catabois, p. q. 0+900 ao 1+801. – Aprobación inicial do expediente de alteración de cualificación xurídica e aprobación inicial da cesión de uso dunha parte do inmoble Fogar Infantil Emilio Romay a favor da Fundación Escola Universitaria de Relacións Laborais para destinalo aos fins educativos propios da referida entidade. – Aprobación do convenio de cooperación entre a Deputación Provincial da Coruña e o Concello de Santiago (que actuará na súa xestión a través da empresa municipal de información e Comunicación Local S. A. - INCOLSA) polo que se instrumenta unha subvención nominativa para o cofinanciamento das actividades do “III Edición Fairway - Fórum do Camiño de Santiago 2019”. – Aprobación da información sobre o período medio de pago a provedores a que se refire o Real decreto 635/2014, do 25 de xullo, correspondente ao mes de decembro de 2018 e relación detallada de todas as facturas pagadas pola Deputación e polo Consorcio Provincial Contraincendios e Salvamento da Coruña entre o 1 e o 31 de decembro de 2018. – Acordo de inadmisión da alegación presentada contra a aprobación inicial do Orzamento xeral desta Deputación para o exercicio 2019. – Aprobación da modificación da ordenanza n.º 13 Reguladora do prezo público por utilización da pista polideportiva: cambio de denominación, modificación e redacción íntegra. – Aprobación inicial da Ordenanza xeral de subvencións e transferencias – Aprobar definitivamente a relación de postos de traballo, o cadro de persoal e o organigrama 2019. Extracto dos acordos adoptados na sesión plenaria ordinaria celebrada o 1 de marzo de 2019: – Concesión da subvención nominativa á Federación de Libreiros de Galicia para financiar as “Feiras do Libro na provincia e a Gala do Libro Galego 2018” e aprobación do correspondente convenio. – Concesión da subvención nominativa á Real Academia Gallega de Bellas Artes de Nuestra Señora del Rosario para financiar a “Programación do ano 2018” e aprobación do correspondente convenio de colaboración. – Concesión de subvención nominativa ao Consorcio para a Promoción da Música para cofinanciar o “Programa de actividades da Orquesta Sinfónica de Galicia no ano 2019” e aprobación do correspondente convenio de colaboración. – Aprobación do convenio de colaboración entre a Deputación Provincial da Coruña e a Sociedade Deportiva Negreira polo que se instrumenta unha subvención nominativa para o cofinanciamento dos gastos da participación en competicións deportivas durante o ano 2017. – Aprobación do Plan de conservación de vías provinciais 2019, primeira fase. – Desestimación das alegacións presentadas na fase de exposición pública da aprobación inicial do proxecto modificado n.º 1 do de DP 1914 Mellora da seguridade viaria na DP 1914 ao seu paso pola travesía de Bembibre p. q. 21+860 ao 22+190 (Val do Dubra), código 18.1130.0002.0, incluído dentro do Plan de travesías 2018, 2.ª fase, aprobado polo Pleno da Corporación en sesión celebrada o 29 de xuño de 2018 e publicado no BOP n.º 129 do 9 de xullo de 2018 e ratificación do citado acordo. – Aprobación da modificación dun proxecto promovido polo Concello de Laxe no marco da 2.ª fase do Plan adicional ao Plan provincial de medio ambiente (PMA) 2016. – Inadmisión das alegacións presentadas por V. F. P. en representación dos afectados polas obras incluídas no proxecto DP 0801 de Fraga ao Casal de Santa Marta de Babío por S. Victorio ampliación e senda, no p. q. 0+000 ao 0+790 (Bergondo). – Aprobación do convenio de cooperación entre a Deputación Provincial da Coruña e o Concello de Cariño para financiar renovación urbana de rampla do Castro e contorna. – Aprobación do convenio de cooperación entre a Deputación Provincial da Coruña e o Concello de Lousame para financiar as obras de pavimentación de camiño en Cernande (Lousame). – Aprobación do convenio de cooperación entre a Excma. Deputación da Coruña e o Concello de Curtis para cofinanciar a adquisición e obras de urxencia da casa da pintora María Antonia Dans para a creación dunha casa-museo. – Aprobación da modificación do modelo de acordo adoptar polas entidades locais para a súa adhesión á Central de Contratación da Deputación Provincial da Coruña e a modificación do modelo de convenio a subscribir entre a Deputación Provincial da Coruña e as entidades locais para a súa adhesión á Central de contratación da Deputación Provincial da Coruña, co fin de adaptalo á Lei 9/2017, de 8 de novembro, de contratos do sector público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE/, do 26 de febreiro de 2014. – Aprobación do proxecto modificado do investimento denominado “Beirarrúas na 2.ª e 3.ª Travesía Eusebio Bértoa Queijo”, do Concello da Laracha, incluído na primeira fase do Plan provincial de cooperación ás obras e servizos de competencia municipal (Plan único de concellos) POS+ Adicional 1/2018 co código 2018.2001.0660.0. – Aprobación do proxecto modificado do investimento denominado “Reforma e acondicionamento da Rúa Outeiro Baixo”, do Concello de Porto do Son, incluído no Plan provincial de cooperación ás obras e servizos de competencia municipal (Plan único de concellos) POS+ 2018 co código 2018.2000.0279.0, e aprobación definitiva do investimento. – Aprobación do proxecto modificado da obra denominada “Cubrición da pista polideportiva en Mondego Fase I” do Concello de Sada, incluída no Plan provincial de cooperación ás obras e servizos de competencia municipal (Plan único de concellos) POS+ 2017 co código 17.2100.0069.0. – Aprobación do convenio de colaboración entre a Deputación da Coruña e o Concello de Abegondo para o financiamento da obra de “Pozo de bombeo n.º 2, Impulsión e colectores en Orto e Crendes”. – Aprobación do convenio de colaboración entre a Deputación da Coruña e o Concello de Laxe para o financiamento de “Mellora da eficiencia enerxética alumeado exterior en rúas Rosalía de Castro, Vila Amparo e outras”. – Aprobación do convenio de cooperación entre a Deputación Provincial da Coruña e o Concello de Cambre polo que se instrumenta unha subvención nominativa para o cofinanciamento das actividades da “III ROMARIA GALAICO ROMANA - GALAICOI” -Aprobación do informe sobre o estado de tramitación das facturas correspondentes ao cuarto trimestre de 2018 na Deputación Provincial e no Consorcio Provincial Contraincendios e Salvamento da Coruña, en aplicación do establecido na Lei 15/2010, de modificación da Lei 3/2004, do 29 de decembro, pola que se establecen medidas de loita contra a morosidade nas operacións comerciais. – Aprobación da información rendida ao Ministerio de Facenda e Administración Públicas en cumprimento do artigo 16 da Orde HAP/2105/2012 do 1 de outubro. Execución cuarto trimestre exercicio 2018 na Deputación Provincial da Coruña e no Consorcio Provincial Contraincendios e Salvamento da Coruña, e do estado consolidado. – Aprobación da proposta da Presidencia sobre o informe de resolución de discrepancias ao que se refire o artigo 218.1 do Texto refundido da lei reguladora das facendas locais. – Aprobación do expediente de modificación de créditos núm.1/2019. Extracto dos acordos adoptados na sesión plenaria ordinaria celebrada o 29 de marzo de 2019: – Concesión da subvención nominativa ao Concello de Santiago de Compostela para financiar o sostemento do Centro Sociocultural e Xuvenil do Ensanche durante o ano 2018 e aprobación do correspondente convenio de colaboración. – Modificación do convenio de colaboración entre a Deputación Provincial da Coruña e o Bergantiños FC, polo que se instrumenta unha subvención nominativa para o cofinanciamento dos gastos da participación de 11 equipos en competición federada durante o ano 2017. – Concesión de subvención nominativa ao Consorcio As Mariñas para cofinanciar o mantemento do Servizo de Asesoría Xurídica Social especializada no ano 2019 e aprobación do correspondente convenio de colaboración. – Concesión de subvención nominativa á Asociación Comité Ciudadano Anti-Sida CASCO para cofinanciar o Mantemento da rede de pisos de acollida durante o ano 2019 e aprobación do correspondente convenio de colaboración. – Aprobación do Convenio Interadministrativo de Cooperación entre a Deputación Provincial da Coruña e o Concello de Ames para financiar o proxecto “Adquisición dun ben inmoble para o seu uso como espazo de traballo colaborativo COWORKING)” no marco do Plan de emprego local da Deputación da Coruña (PEL) 2016-2019 – Aprobación da posta en marcha do proxecto “PEL emprego sostible no ámbito rural”. – Aprobación do Plan de conservación de vías provinciais 2019, segunda fase: rehabilitación do firme DP 2405, p. q. 6+000, 6+600 (Ordes). – Aprobación técnica dos proxectos incluídos no Plan de investimento en vías provinciais 2019, segunda fase. – Aprobación definitiva do expediente de alteración da cualificación xurídica e aprobación definitiva da cesión de uso dunha parte do inmoble Fogar Infantil Emilio Romay a favor da FUNDACIÓN ESCOLA UNIVERSITARIA DE RELACIÓNS LABORAIS, para destinalo aos fins educativos propios da referida entidade. – Aprobación dun convenio de cooperación entre a Deputación Provincial da Coruña e Concello de ZAS polo que se instrumenta unha subvención nominativa para o cofinanciamento do proxecto de renovación de beirarrúas en Baio-c-552 á Coruña - Fisterra T. M de Zas. – Aprobación dun convenio de cooperación entre a Deputación Provincial da Coruña e o Concello de CARRAL polo que se instrumenta unha subvención nominativa para o cofinanciamento das obras de mellora da seguridade viaria. – Aprobación dun convenio de cooperación entre a Deputación Provincial da Coruña e o Concello de CARBALLO polo que se instrumenta unha subvención nominativa para o cofinanciamento das obras de mellora da seguridade viaria nos pasos de peóns no casco urbano de Carballo. – Aprobación dun convenio de cooperación entre a Deputación Provincial da Coruña e o Concello de CEDEIRA polo que se instrumenta unha subvención nominativa para o cofinanciamento da subministración para a remodelación da área expositiva do castelo da Concepción. – Aprobación dun convenio de cooperación entre a Deputación Provincial da Coruña e o Concello de BOIMORTO polo que se instrumenta unha subvención nominativa para o cofinanciamento das obras de reforma da estrada municipal no lugar do Piñeiro e Horros. – Aprobación da rectificación do inventario da Deputación Provincial da Coruña correspondente ao ano 2018. – Aprobación do segundo proxecto modificado da obra “Acondicionamento de parcela no lugar do Forte para parque móbil” do Concello de Boqueixón incluída no Plan de acción social (PAS) 2015 4.ª e derradeira fase (código 2015.3110.0418.0) – Aprobación do proxecto modificado da obra “Melloras en edificios municipais en Lestedo e outros” do Concello de Boqueixón incluída no Plan de acción social (PAS) adicional 1/2015 co código 2015.3111.0509.0 – Aprobación do proxecto modificado do investimento denominado “Reafirmado vial San Juan Fondal e camiño en Bollo” do Concello de Miño, incluído na segunda e derradeira fase do Plan provincial de cooperación ás obras e servizos de competencia municipal (Plan único de concellos) POS+Adicional 1/2017 co código 2017.2001.0751.0 – Aprobación da información sobre o período medio de pago a provedores á que se refire o Real decreto 635/2014, do 25 de xullo, correspondente ao mes de xaneiro de 2019 e relación detallada de todas as facturas pagadas pola Deputación, polo Consorcio provincial Contraincendios e Salvamento da Coruña e pola Fundación Axencia Enerxética Provincial da Coruña entre o 1 e o 31 de xaneiro de 2019. – Aprobación da información sobre o período medio de pago a provedores á que se refire o Real decreto 635/2014, do 25 de xullo, correspondente ao mes de febreiro de 2019 e relación detallada de todas as facturas pagadas pola Deputación, polo Consorcio provincial Contraincendios e Salvamento da Coruña e pola Fundación Axencia Enerxética Provincial da Coruña entre o 1 e o 28 de febreiro de 2019. – Aprobación e formalización dun convenio de cooperación entre a Secretaría de Estado de Facenda (Dirección Xeral do Catastro) e a Deputación Provincial da Coruña de colaboración en materia de Xestión Catastral. – Aprobar inicialmente a modificación da Ordenanza núm.14, reguladora do prezo público pola utilización do pazo de Mariñán. ACORDOS DA XUNTA DE GOBERNO Extracto dos acordos adoptados na sesión ordinaria da Xunta de Goberno celebrada o 4 de xaneiro de 2019: – Aprobación das bases específicas da convocatoria do programa de subvencións dirixido a concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o exercicio 2019. – Aprobación das bases reguladoras do Programa de financiamento dos servizos sociais comunitarios municipais no ano 2019. – Aprobación das bases específicas do programa de subvencións a fundacións e a entidades sen fins de lucro da provincia da Coruña titulares de museos, centros de interpretación ou bibliotecas, para o desenvolvemento de actividades culturais durante o ano 2019. – Aprobación das bases específicas do programa de subvencións a entidades sen ánimo de lucro para realizar actividades culturais durante o ano 2019. – Aprobación das bases específicas do programa de subvencións a entidades sen ánimo de lucro para realizar investimentos culturais durante o ano 2019. – Aprobación das bases específicas do programa de subvencións a concellos e entidades locais para o mantemento de conservatorios, escolas de música e escolas de danza municipais durante o ano 2019. – Aprobación das bases específicas do programa de subvencións a corais polifónica, bandas de música populares, entidades de música e baile tradicional galego e formacións musicais de grande formato da provincia da Coruña, para o desenvolvemento de actividades culturais durante o ano 2019. – Aprobación das bases específicas do programa de subvencións a corais polifónica, bandas de música populares, entidades de música e baile tradicional galego e formacións musicais de grande formato da provincia da Coruña, para a realización de investimentos culturais durante o ano 2019. – Aprobación das bases específicas do programa de subvencións a concellos e entidades locais para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2019. – Aprobación das bases específicas do programa de subvencións a entidades sen ánimo de lucro para o apoio ao desenvolvemento de festivais audiovisuais, musicais e de artes escénicas na provincia da Coruña durante o ano 2019. – Aprobación das bases reguladoras do programa de subvencións destinado a entidades lucrativas para a produción de proxectos singulares de especial interese cultural na provincia da Coruña durante o ano 2019. – Aprobación das bases reguladoras do programa de subvencións a empresas audiovisuais para a apoiar a distribución, comercialización e exhibición audiovisual en lingua galega na provincia da Coruña durante o ano 2019. Extracto dos acordos adoptados na sesión ordinaria da Xunta de Goberno celebrada o 18 de xaneiro de 2019: – Aprobación bases específicas do programa de axudas aos concellos da provincia para limpeza de praias marítimas anualidade 2019 – Aprobación bases específicas do programa de subvencións para o cofinanciamento de proxectos de actividades no ámbito do medio ambiente durante o exercicio 2019 – Aprobación bases específicas do programa de subvencións para o cofinanciamento de proxectos de investimentos no ámbito do medio ambiente durante o exercicio 2019 – Aprobación da emisión dun informe en relación coa consulta a esta administración sobre propostas de servidumes aeronáuticas do RD polo que se modifican as servidumes aeronáuticas do radar de Espiñeira e se establecen as correspondentes ao centro de emisores, centro de receptores e enlace hertziano de Espiñeiras, nos concellos da Baña, Ames, Santiago de Compostela, Trazo e Val do Dubra. – Aprobación da emisión dun informe sobre o proxecto do instrumento de ordenación provisional do Concello de Abegondo. – Aprobación da ampliación da oferta de emprego público 2018, quenda libre. Extracto dos acordos adoptados na sesión ordinaria da Xunta de Goberno celebrada o 8 de febreiro de 2019: – Aprobación da emisión de informe en relación coa consulta a esta administración sobre propostas de servidumes aeronáuticas do RD polo que se modifican as servidumes aeronáuticas do radar das Pontes e se establecen as correspondentes ao centro de emisores e centro de receptores das Pontes. – Aprobación da emisión de informe sobre o proxecto de planta de formigón en Cerbán-Castrelo 19, Vimianzo, sometido a consultas no trámite de incidencia ambiental. – Aprobación das bases que rexerán os procedementos selectivos correspondentes a oferta de emprego publico agrupada dos anos 2016, 2017 e 2018. – Aprobación das bases para elaborar listas de persoal para postos de analista programador (B) de administración especial para posibles nomeamentos e/ou contratacións laborais temporais. – Aprobación das bases para elaborar listas de persoal temporal para postos de letrado asesor adxunto (A1) de administración especial para posibles nomeamentos e/ou contratacións laborais temporais. – Aprobación das bases específicas da convocatoria do programa de subvencións a entidades sen fins de lucro para o mantemento de centros de servizos sociais no ano 2019. – Aprobación das bases específicas da convocatoria do programa de subvencións a entidades sen fins de lucro para o mantemento de programas e servizos en materia de servizos sociais no ano 2019. – Aprobación das bases específicas da convocatoria do programa de subvencións a entidades sen fins de lucro para o investimento de servizos sociais no ano 2019. – Aprobación das bases específicas da convocatoria do programa de subvencións a entidades sen fins de lucro para o desenvolvemento de programas de políticas de igualdade de oportunidades entre mulleres e homes e loita contra a violencia de xénero no ano 2019. – Aprobación das bases específicas da convocatoria do programa de subvencións a entidades sen fins de lucro para o desenvolvemento de programas sociosanitarios no ano 2019. – Aprobación das bases reguladoras do programa de subvencións a entidades da provincia, sen ánimo de lucro, para a realización de actividades de fomento da actividade física e do deporte durante o ano 2019.- Aprobación das bases reguladoras do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, ou autonómico durante o ano 2019. – Aprobación das bases reguladoras do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito nacional ou internacional durante o ano 2019. – Aprobación das bases reguladoras do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2019. – Aprobación das bases reguladoras do programa de subvencións a entidades deportivas, sen ánimo de lucro, para infraestruturas e equipamento deportivo durante o ano 2019. – Aprobación das bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2019. Extracto dos acordos adoptados na sesión ordinaria da Xunta de Goberno celebrada o 22 de febreiro de 2019: – Aprobación do informe sobre o anteproxecto da “Vía de conexión AC-14/AP-9 entre a autovía AC-14 (enlace da Zapateira) e a autoestrada AP-9”. Extracto dos acordos adoptados na sesión ordinaria da Xunta de Goberno celebrada o 7 de marzo de 2019: – Aprobación das bases para elaborar unha listaxe de persoal temporal para postos de titor/a (grupo b) de administración especial para posibles nomeamentos como funcionarios interinos e/ou contratacións laborais temporais. – Aprobación das bases específicas do programa DP0025, de axudas a entidades sens fins de lucro para financiar proxectos de actividades no ámbito da axuda ao desenvolvemento no 2019. – Aprobación das bases específicas do programa DP0026, de axudas a entidades sen fins de lucro para financiar proxectos de investimentos no ámbito da axuda ao desenvolvemento no 2019. Extracto dos acordos adoptados na sesión ordinaria da Xunta de Goberno celebrada o 22 de marzo de 2019: – Aprobación da emisión dun informe sobre o “Proxecto sectorial de incidencia supramunicipal do parque eólico de Monte Tourado”. – Aprobación da emisión dun informe sobre a modificación puntual das normas subsidiarias de Bergondo no núcleo de Gandarío. A Coruña, 3 de maio de 2019. O Presidente O Secretario Xeral Valentín González Formoso José Luis Almau Supervía